JKN บวก 6.42% แรง 2 วันติด คาดเก็งกำไรหุ้นเป็นขาลงมานาน-แนะซื้อเป้า 13.20 บ.
JKN บวก 6.42% แรง 2 วันติด คาดเก็งกำไรหุ้นเป็นขาลงมานาน-แนะซื้อเป้า 13.20 บ. โดย ณ เวลา 11.45 น. อยู่ที่ระดับ 9.95 บาท บวก 0.60 บาท หรือ 6.42% ด้วยมูลค่าซื้อขาย 83.51 ล้านบาท
7 มิ.ย. 2561

ผู้สื่อข่าวรายงานว่า บริษัท เจเคเอ็น โกลบอล มีเดีย จำกัด (มหาชน) หรือ JKN ณ เวลา 11.45 น. อยู่ที่ระดับ 9.95 บาท บวก 0.60 บาท หรือ 6.42% ด้วยมูลค่าซื้อขาย 83.51 ล้านบาท ราคาหุ้นเด้งแรง 2 วันติด

บล.เออีซี ระบุในบทวิเคราะห์ แนะนำ “ซื้อ” หุ้น JKN ในราคาเป้าหมายที่ 13.20 บาท/หุ้น พร้อมมองทิศทางผลดำเนินงานของ JKN ในช่วงไตรมาส 2/61 เติบโตดีจากแรงหนุนจากการทยอยส่งมอบ Content หนังและซีรี่ย์เอเชียให้กับลูกค้าผู้ประกอบการดิจิตอลทีวี (มาร์จิ้นสูง) ที่เพิ่มขึ้นมากจากปีก่อน
รวมทั้งคาดเริ่มรับรู้รายได้จากการขายลิขสิทธิ์ให้กับลูกค้าใน CLMV ที่ล่าสุดอยู่ระหว่างเตรียมเซ็นสัญญาขายลิขสิทธิ์ซีรี่ย์อินเดีย 3 เรื่อง ให้กับลูกค้าในกัมพูชาและพม่า ขณะที่ด้านค่าใช้จ่ายมีแนวโน้มลดลง เนื่องจากมีการจัดงานแสดง Content น้อยลง และไม่มีการบันทึกค่าใช้จ่ายที่ปรึกษาทางการเงินเช่นปีก่อน ทำให้เรายังคาดปี 2561 JKN จะมีกำไรสุทธิ 284 ล้านบาท โต 51.5% เทียบกับปีก่อน ตามประมาณการเดิม
บล.เออีซี ระบุในบทวิเคราะห์ หุ้น Top Picks ช่วง 2H61 ซึ่งพื้นฐานดีและกำไรยังมีแนวโน้มเติบโตสดใส เทียบช่วงเดียวกันของปีก่อน ได้แก่BDMS, BJC, AOT, BA, JKN, SAWAD, SPALI
 